OpenAI

OpenAI бол хиймэл оюун ухааныг хөгжүүлэх зорилготой, Америкийн эрдэм шинжилгээний судалгааны байгууллага юм.

OpenAI нь "аюулгүй бөгөөд ашиг тустай" хүчирхэг хиймэл оюун ухааныг хөгжүүлэх зорилготой. Үүний тулд уг байгууллага нь GPT-4, ChatGPT зэрэг хэд хэдэн том хэлний загварууд, мөн DALL-E зэрэг дүрс үүсгэх загваруудыг бүтээсэн. 

Ашгийн бус OpenAI нь 2015 оны 12-р сард Сэмүэл Альтман, Илон Маск нар хамтран үүсгэн байгуулж удирдсан юм. Тус байгууллага болон ашгийн төлөө охин компанийг үүсгэн байгуулагч, удирдагчдын дунд Илья Суцкевер, Грег Брокман, Тревор Блэквелл, Андрей Карпаты, Войцех Заремба гэх хиймэл оюун ухааны чиглэлээр ажилладаг эрдэмтэн, инженерүүд багтаж байв.

2018 оны 2-р сарын 20-нд Илон Маск ашиг сонирхлын зөрчлийн улмаас OpenAI-ийн захирлуудын зөвлөлөөс огцорсон. Түүнээс хойш Удирдах зөвлөлийн бүрэлдэхүүнд Грег Брокман, Илья Суцкевер, Холден Карнофски, Сэм Альтман нар оржээ.

2025 оны 6-р сард "OpenAI" нь 200 сая долларын өртөгтэй хиймэл оюун ухаан ашигласан хэрэгсэл боловсруулах үндэсний аюулгүй байдлын даалгавар бүхий гэрээ Пентагон буюу АНУ-ын Батлан хамгаалах яамтай байгуулсан ажээ.

 Эх сурвалж 

Ангилал:2015 онд байгуулагдсан
Ангилал:Хиймэл оюун
Ангилал:Хиймэл оюуны загвар